Иновець

Иновець (по ) — село крайном востоку Словакии в окресѣ Собранце.

Полога
Село находить ся на граници з Украинов, на другой сторонѣ находить ся село Новоселиця. На юговостоку од села высить ся верх Голиця (984 м), де мать свой выток Иновскый поток, протѣкаючый селом. Од Иновця до Подгороди, де находить ся поштовый уряд и школа, одстояня 9 км. 

История
Село первый раз упоминать ся в документах року 1555. Тогды належало Гуменскому панству рода Другетох. Селяне занимали ся земледѣлством и роботами в лѣсѣ, сушѣньом садовины: каждый газда мав свою сушарню. Ковач Ф., с. 427.
Подля Елека Феньеша (1851) „Иновець, руське село... од В. Березного на двѣ годины ходу: 251 грекокатолицкый обыватель., 317 га ораницѣ, худый горскый готарь.”.Fényes E.

Важны крокы розвою села:История села
1914 — выбудована мурована школа, котра днесь служить яко сельскый уряд и културный дом.
1958 — отворена нова, векша школа, в котрой днесь находить ся туня убытовня позната яко «Школа в природѣ», котра мать ай шпортовы плацикы, лыжарскы вытягы и е здобна про зимушну и лѣтну рекреацию, организацию фаховых курсох, туристичных вылетох. 
1959 — село достало електрику через державну електричну сѣть.
1961 — до села зачав ходити автобус.

 Обывательство 

Первы штатистичны податкы суть з року 1828, коли в селѣ было 34 газдовства и довъедна 251 обыватель руськой (русинской) народности, грекокатолицкого вѣросповѣданя. Року 1921 — 57 газдовств з довъедна 329 обывателями, з того 311 Русины, 18 чужинцѣ; подля вѣры 318 грекокатолици, 5 римокатолици, 5 израелиты. 

В 1950-х роках была коммунистичным режимом переведена административна украинизация, русинска народность, язык и школа, а тыж грекокатолицка вѣра были поставлены поза законом.  Наслѣдком того року 1991, по падѣ коммунистичного режима, в селѣ быв евидованый 281 обыватель,  з того 273  Словаци, 5 Украинцѣ, 2 Русины; подля вѣры 158 православны, 41 грекокатолик, 1 римокатолик, 81 без вызнаня.

Подля списованя року 2011 обывательство чинить 213 особ, з них 168 Словаци, 36 Русины, 3 Украинцѣ,Штатистика обывательства (с. 76) а ку русинскому языку яко материнскому ся приголосили 110 особ.Обывательство подля материнского языка(с. 82)

 Памяткы 

Церковь Св. Архангела Михаила з року 1836, находить ся в реестрѣ народных културных памяток.

Вызначны родаци
В селѣ родив ся Мориц Баллаги (мад. Ballagi Mór 1815–1891), мадярскый языкознатель, академик МАН (1858). Занимав ся лексикографиов, мадярсков грамматиков, зберав мадярскы пословицѣ. Автор Повного словника мадярского языка,A magyar nyelv teljes szótára (I-II., Pest, 1866–73) и еще многых иншых.

Жерела и одказы
 Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999. 
 Fényes Elek: Magyarország geographiai szótára, mellyben minden város, falu és puszta, betürendben körülményesen leiratik. Pest, 1851.
 Сайт сельского уряду
 Топографична мапа Иновця
 Туристична мапа Иновця

Референции



Катеґорія:Населены пункты Словакии